Сања Вучиќ

**Сања Вучиќ** (Крушевац, 8 август 1993) е српска поп, реге, ска, џез, даб, ритам и блуз и панк-рок пејачка. Моментално е еден од трите вокали на женската поп група Hurricane и е поранешен вокал на кросовер реге бендот ЗАА. Со вториот бенд, таа настапуваше на најважните регионални фестивали, како што се Нишвил и Егзит. Пее на англиски и српски, а досега има издадено еден албум, со бендот ЗАА. Таа ја претставуваше Србија на Изборот за песна на Евровизија 2016 година како соло изведувач, а во 2020 година и 2021 година како член на Hurricane.

## Биографија
Родена е на 8 август 1993 година во Крушевац како ќерка на пејачката на народна музика Мевлинда Вучиќ. Татко ѝ бил пејач, а од родителите научила стари народни песни и севдалинки. Учела во основното училиште „Јован Поповиќ“ и била одлична ученичка. Во исто време, таа оодела во нижото музичко училиште и студирала англиски јазик. Потоа го посетува средното музичко училиште „Стефан Христиќ“, отсек соло пеење. Сакаше да стане оперска пејачка.

Тврди дека е „локален патриот“ и често истакнува дека е од Крушевац.

### Почетоци и студии
За време на средното образование пеела во Црковниот хор „Кнез Лазар“ и етно групата „Бела вила“. Растејќи била повлечена поради несигурност поради прекумерна тежина. На 18 години се преселила во Белград и се обидела да се запише на музичката академија, но не успеала. Наместо тоа, таа ги усовршила своите музички вештини со оперската дива Катарина Јовановиќ. Во 2012 г. се запишала на Филолошкиот факултет на Универзитетот во Белград, насока арапски јазик. Редовно се запишувала сите четири години.

Студира арапски јазик и литература на Филолошкиот факултет во Белград. Покрај српскиот, таа зборува шпански, италијански, англиски и арапски.

## Сања Вучиќ ЗАА и Евровизија 2016 година
Сања Вучиќ беше 4 години по ред пејачката на групата ЗАА и со групата објави неколку синглови, а во 2014 г. и албум.

Ивана Питерс и ја понуди песната „Иза осмеха“ бидејќи ја видела како настапува за групата ЗАА во шоуто „Три бои на звук“ на РТС, што Сања го прифати. На 7 март 2016 година, Српската радио и телевизија објави дека Сања Вучиќ ќе ја претставува Србија на Евровизија 2016 во Стокхолм под името ЗАА (променето во Сања Вучиќ ЗАА), со англиската верзија на песната „Иза осмеха“, чиј автор е Ивана Питерс. Песната е тематски базирана на проблемот со насилството врз жените. Беше претставено во специјална програма на РТС наречена Песна на Србија за Европа, која беше емитувана на 12 март 2021 година, и снимена на 7 март 2016 година.
десно|мини|250x250пкс| Втора проба на српската делегација.
Сања настапи во второто полуфинале на 12 мај 2016 година под реден број 6 по претставникот на Белорусија и пред претставникот на Ирска. На крајот на вечерта беше откриено дека Србија се пласирала во финалето. Големото финале се одржа на 14 мај 2016 година и, а Сања настапи под број 15, по претставникот на Кипар и пред претставникот на Литванија. При гласањето на жирито, Србија не доби 12 поени од ниту една земја и беше на 23-то место од 26 земји. Кога станува збор за претставување на гласовите на публиката, Србија доби 80 поени и 11-то место во публика. Севкупно, песната заврши на 18-то место. По финалето било откриено дека Србија била 10-та во своето полуфинале.

## Hurricane и Евровизија 2020 и 2021 година
Во 2017 година стана дел од првичната постава на групата Hurricane, со Ксенија Кнежевиќ и Ивана „Бум“ Николиќ, чија првична цел беше снимање за странскиот пазар. Групата ги објави своите први песни на англиски јазик, а се здоби со популарност во Србија и регионот откако ја објави својата прва песна на српски, „Фаворито“ 2019 година.

Како дел од групата Hurricane, Сања се натпреваруваше на Беовизија 2020 година со песната „Hasta la vista“. Бендот победи на Беовизија и го доби правото на настап на Евровизија 2020. Натпреварот беше откажан поради пандемијата Ковид 19  и наместо тоа беше емитувана евровизиската програма: Нека блесне Европа со светлина, во која учествуваа и членовите на Hurricane. Песната *Loco Loco* беше избрана да ја претставува Србија на Евровизија 2021 во Ротердам.

На 17 декември беше објавено дека Hurricane ќе ја претставуваат Србија на Евровизија 2021, a na 5 март 2022 година.објавена е песната „Loco Loco“. Групата во второто полуфинале настапи под број 9, по претставникот на Исланд, а пред претставничката на Грузија. Таа се пласираше во финалето. Таа во финалето настапи под број 8, по претставничката на Португалија, а пред претставничката на Обединетото Кралство. Според гласањето на жирито, тимот заврши на 21 место од 26 земји, добивајќи 12 поени од Северна Македонија. Според гласањето на публиката, таа доби 82 поени, од кои 12 поени од австриската, македонската, словенечката, хрватската и швајцарската публика. Таа заврши на 15 место со 105 поени. Исто така, беше откриено дека Hurricane биле 8-ми во неговото полуфинале. Тие биле 9 и со гласањето на жирито и со гласањето на публиката.

## Глума
Неколку пати се појави во серијата *[[Кучињата лаат, ветерот носи|Psi laju, vetar nosi]]* (2017—2019) како спореден лик на убава Ромка.

## Дискографија

### Како дел од групата ЗАА

#### Албум

* *What about* (2014) 

#### Синглови

### Видеографија

### Како дел од групата Hurricane

;Соло

## Натпревари

* 2016 година Евровизија 2016 - „Goodbye“, осумнаесетто место
* 2020 година Беовизија - „Hasta la vista“ (како член на *триото Hurricane*), победничка песна
* 2020 годинаЕвровизија 2020 - „Hasta la vista“ (како член на триото *Hurricane)*
* 2021 година Евровизија 2021 - „Loco Loco“ (како член на  триото *Hurricane*), петнаесетто место

## Поврзано
* Евровизија 2016
 
## Белешки

## Наводи

## Надворешни врски

* Биографија на веб-страницата на РТС
* Официјалната веб-страница на бендот
* Официјалната веб-страница на бендот

Категорија:Српски џез музичари
Категорија:Луѓе од Крушевац
Категорија:Родени во 1993 година
Категорија:Учесници на Евровизија